Blinde ster durf Berlyn-marathon aan | Netwerk24
Blinde ster durf Berlyn-marathon aan
14 September 2018 16:31
Louzanne Coetzee, blinde atleet van Bloemfontein, is terug in Berlyn waar sy vroeër vanjaar ’n wêreldrekord verbeter het.
Louzanne Coetzee saam met Godfrey Ramokone en Claus Kempen.
Sy tree Sondag daar aan vir die jaarlikse Berlyn-marathon, wat maar haar tweede wedloop oor dié afstand sal wees.
Dit is haar eerste marathon in die buiteland en dit vind dié keer omtrent op seevlak plaas.
Coetzee (25) het haar eerste marathon, die Soweto-marathon, in ’n tyd van 3:31:12 voltooi.
Sy sal goeie herinneringe hê van die Duitse hoofstad, waar sy in Julie haar eie wêreldrekord in die T11-klas in die 5 000 m op die Para-atletiek-Grand Prix-byeenkoms verbeter het.
Haar gids, Xavier Adams, is beseer en sal haar nie die keer bystaan nie. Claus Kempen sowel as Godfrey Ramokone sal saam met haar hardloop. – Johann de Jager
Louzanne verpletter wêreldrekord
Met 3 gidse wil Coetzee die rekords laat spat
Louzanne skryf Afrika-rekord agter haar naam
Louzanne pak nou marathon